1841年香港開埠，其時書信往來港九諸多不便，洋行大班三催四請港府發展郵政後，卒之嚮同年8月28號成立驛務總署，隸屬英國皇家郵政，而第一間「書信舘」則於11月12號嚮政府山落成。當陣時香港郵務百廢待興，來港信函多到摩打手都唔做得切。此外書信舘冇印郵票不突止，居然冇郵差派信。逢親有郵輪抵港，事必見到無數市民蜂擁前往輪候，實行「逼爆書信舘」。1846年，書信舘遷往顛地洋行茶葉交易所舊樓，庫務署及高等法院亦位於同一蠆大廈。 1860年5月1號，驛務總署改名郵政總局，英國政府將香港郵政事務移交香港政府郵政總局總辦主理，至此香港郵政依然係「只此一家、別無分號」。